#  **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **R.N.P. ROMSILVA-ADMINISTRAȚIA PARCULUI NAȚIONAL MUNȚII MĂCINULUI R.A.**, cu sediul în Mun. Tulcea, str. 9 Mai, nr. 4 bis, et. 2, jud. Tulcea, înregistrată la APM Tulcea cu nr. 8603/27.06.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 17.07.2018, că proiectul **"Implementarea de măsuri active de conservare pe teritoriul Parcului Național Munții Măcinului, pentru îmbunătățirea stării de conservare a habitatelor forestiere de cvercinee și a habitatelor de pajiște stepică și îmbunătățirea infrastructurii de management și informare a vizitatorilor",** propus a se realiza în Parcul Național Munții Măcinului, în extravilanul localităților Hamcearca și Măcin, judeţul Tulcea**, nu necesita parcurgerea celorlalte etape ale procedurii de evaluare adecvată**.

 **Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu ariile naturale protejate ROSCI0123 Munții Măcin şi ROSPA0073 Măcin-Niculiţel.

- proiectul propus nu are impact negativ asupra speciilor şi habitatelor din ROSCI0123 Munții Măcinului și ROSPA0073 Măcin-Niculițel. Integritatea ariilor naturale protejate de interes comunitar habitatelor din ROSCI0123 Munții Măcinului și ROSPA0073 Măcin-Niculițel nu va fi afectată, deoarece :

1. nu se reduce suprafața habitatelor și/sau numărul exemplarelor speciilor de interes comunitar;

2. nu se fragmentează habitatele de interes comunitar;

3. nu are impact negativ asupra factorilor care determină menținerea stării favorabile de conservare a ariilor naturale protejate de interes comunitar;

4. nu se produc modificări ale dinamicii relațiilor care definesc structura și/sau funcția ariilor naturale protejate de interes comunitar.

-proiectul propus are legatura si este necesar pentru managementul conservării ariilor naturale protejate de interes comunitar, iar implementarea acestuia nu va avea un impact semnificativ negativ asupra speciilor și habitatelor pentru care au fost desemnate cele două arii protejate de interes comunitar.

Necesitatea de protejare a mediului, a biodiversitatii este tot mai pregnantă având in vedere modificările aduse de om asupra ecosistemelor, prin acțiunile produse de-a lungul secolelor, si consecințele evidente care decurg din aceste schimbări. Adoptarea unui mod de actiune “prietenos“cu mediul si de măsuri menite să determine restabilirea echilibrului natural sunt absolut stringente.

# Prezentul proiect propus pentru finanțare urmărește implementarea unei acțiuni de tip B (implementarea planului de management / seturilor de măsuri de conservare) în Parcul Național Munții Măcinului, care are o suprafață totală de 11151,82 ha.

# Suprafața totală vizată de reconstrucția ecologică este de 61 ha din Parcul Naţional Munţii Măcinului, respectiv 31 ha de habitate forestiere de cvercinee - 91I0\* Vegetație de silvostepă eurosiberiană cu Quercus spp. și 30 ha de habitate de pajiște stepică - 62C0\* Stepe pontosarmatice si 40C0 Tufarișuri de foioase ponto-sarmatice.

În U.P. III Țiganca și U.P. IV Valea Mitrofanului habitatul 91IO\* Vegetație de silvostepă eurosiberiană cu Quercus spp. este afectat de fenomenul de teizare, adică specia edificatoare *Quercus* *petrea* (Gorun) care este mai pretențioasă din punct de vedere al condițiilor de creștere, este înlocuită de specii rapid crescătoare și cu pretenții mai mici față de condițiile staționale precum teiul și carpenul.

Prin lucrările de reconstrucție ecologică a celor 31 ha de habitate forestiere, prin completarea compoziției acestora prin impădurire cu cvercinee ca specii edificatoare ahabitatelor de interes conservativ, pe 5 parcele silvice situate pe teritoriul Parcului Național Munţii Măcinului” se stopează degradarea și reducerea suprafețelor ocupatede acesta, respectiv este păstrată și ajutată specia edificatoare a habitatului, Quercuspetrea (Gorun), care este în prezent înlocuită de specii care modifică habitatul transformându-l în habitate de importanță redusă.

**Localizarea proiectului :**

- amplasamentul proiectului se află în Parcul Național Munții Măcinului, în extravilanul localitaților Hamcearca și Măcin, în cadrul Ocolului Sivic Cerna, respectiv:

|  |  |  |  |  |
| --- | --- | --- | --- | --- |
| **Nr.crt** | **Unitatea de producție** | **Unitatea amenajistică (u.a.)** | **Suprafața totală a u.a. (ha)** | **Suprafața efectivă de intervenție (ha)** |
| **A.** | **Terenuri în care se vor reconstrui habitatele de cvercinee** |  |  |  |
| 1 | UP III ȚIGANCA | 49A | 15,00 | 5,00 |
| 2 | UP III ȚIGANCA | 53 | 42,54 | 6,00 |
| 3 | UP IV VALEA MITROFANULUI | 56 | 17,32 | 8,00 |
| 4 | UP IV VALEA MITROFANULUI | 41A | 13,30 | 4,00 |
| 5 | UP IV VALEA MITROFANULUI | 23A | 11,65 | 6,00 |
| 6 | UP IV VALEA MITROFANULUI | 47B | 7,52 | 2,00 |
|  | **Total** |  | **107,33** | **31,00** |
| **B.** | **Terenuri în care se vor reconstrui habitate de stepă** | Parcela cadastrala Nb 336/1 |  | **30,00** |
|  | **TOTAL GENERAL** |  |  | **61**  |

Suprafața de 31 ha terenuri propuse pentru împădurire se află în interiorul Parcului Național Munții Măcinului, în siturile Natura 2000 ROSCI0123 Munții Măcinului și ROSPA0073 Măcin-Niculițel și este inclusă în fondul forestier național, proprietate publică a statului, aflat în administrarea Regiei Naționale a Pădurilor-ROMSILVA, prin Direcția Silvică Tulcea – Ocolul Silvic Cerna.

Suprafața de 30 ha propuse pentru reconstrucția habitatelor de stepă se află în interiorul Parcului Național Munții Măcinului, în siturile Natura 2000 ROSCI0123 Munții Măcinului și ROSPA0073 Măcin-Niculițel, proprietatea Consiliului Local Măcin, încadrate în parcela cadastrală Nb 336/1, aflate în administrarea A.P.N.M.M.-R.A. ca parte componentă a P.N.M.M.

**Caracteristicile proiectului :**

Obiectivul prioritar al UE pentru anul 2020 este “Stoparea pierderii biodiversității și a degradării serviciilor ecosistemice din UE până în 2020 și refacerea acestora în măsura posibilului, odată cu sporirea contribuției UE la combaterea pierderii biodiversității pe plan mondial”. Proiectul propus își propune reconstrucția ecologică a doua tipuri de habitate de interes național și comunitar, valorificându-se astfel

serviciile ecosistemice pe care acestea le oferă, având în vedere valoarea intrinsecă a biodiversității și contribuția esențială a serviciilor ecosistemice la bunăstarea oamenilor și la prosperitatea economică.

Obiectivul principal al proiectului propus urmărește îmbunătățirea stării de conservare a habitatelor forestiere de cvercinee și a habitatelor de pajiște stepică din Parcul Naţional Munţii Măcinului.

Prin domeniul şi tematica abordate (de îmbunătățire a stării de conservare a habitatelor de interes național și comunitar din Parcul Național Munții Măcinului, şi de contribuție la implementarea în România a Directivei 92/43/EEC privind conservarea habitatelor naturale), prezentul proiect va contribui în mod direct la realizarea Obiectivului Specific 4.1. al Axei Prioritare 4 a POIM 2014-2020, și anume la „Creşterea gradului de protecţie şi conservare a biodiversităţii prin măsuri de management adecvate şi refacerea ecosistemelor degradate”.

Obiectivele specifice ale proiectului sunt:

Implementarea de măsuri active pentru îmbunătățirea stării de conservare a 31 ha de habitate forestiere de cvercinee şi a 30 ha de habitate de pajiște stepică din Parcul Naţional Munţii Măcinului, respectiv:

- activitatea 1: *Reconstrucția ecologică a 31 ha de habitate forestiere, prin completarea compoziției acestora prin impădurire cu cvercinee ca specii edificatoare a habitatelor de interes conservativ, pe 5 parcele silvice situate pe teritoriul Parcului Național Munţii Măcinului.*

- activitatea 2: *Reconstrucția ecologică a 30 ha de pajisti si tufarisuri de stepa pontosarmatica din Parcul Național Munții Măcinului (cu elemente floristice caracteristice pajistilor si tufarisurilor ponto-sarmatice), prin eliminarea speciei invazive cenușer – Ailanthus altissima și pregatirea pentru refacerea naturală a habitatelor / initierea covorului vegetal cu elemente autohtone specifice asociațiilor vegetale caracteristice pajiștilor de stepă ponto-sarmatica, cu specii edificatoare și diferențiatoare caracteristice*

*habitatelor 62C0\* Stepe ponto-sarmatice si 40C0 Tufarisuri de foioase ponto-sarmatice.*

Pentru reconstrucția ecologica a habitatelor forestiere procurarea materialului de plantat – puieți din specia gorun (*Quercus petraea*) va fi asigurată prin achiziționare de la producători autorizați.și trebuie sa se respecte condițiile tehnice de calitate precizate in STAS 1347 - 04 – “Puieți forestieri cu talie mica, semimijlocie si mijlocie”, precum si prevederile Legii nr.107/2011, cu modificările si completările ulterioare, privind comercializarea materialelor forestiere de reproducere.

Materialul forestier necesar pentru reconstructia ecologica prin plantarea de puieți de gorun pe o suprafata totala de 31 ha: estimare 350 mii buc. puieți.

Perioada de desfășurare a plantării se va desfășura în: septembrie – octombrie 2018, septembrie – octombrie 2019, septembrie – octombrie 2020.

Pregătirea terenului si solului pe suprafetele propuse în vederea plantării puieților de gorun (*Quercus petraea*)*)* în Parcul Național Muntii Macinului constă în : tăierea tufărișurilor,lăstărișurilor din alte specii, arbuștilor, curațirea de rugi si ierburi inalte, strângerea si așezarea materialului in grămezi sau șiruri orientate pe linia de cea mai mare pantă. Ochiurile de regenerare se vor elibera de resturi de orice fel. Se va proceda la pregatirea solului partial, in vetre sapate in jurul punctelor in care se vor planta puietii. Lucrarea se desfasoara in sezonul anterior perioadei de plantare sau concomitent cu derularea acesteia. Lucrarea se executa prin săparea solului cu sapa de munte, in vetre, de dimensiuni 60 x 80, la adancimea de 12- 15 cm. Pe suprafața vetrelor se va proceda la tăierea ierburilor, lucrarea solului, sfărâmarea

bulgărilor de pământ, îndepărtarea rădăcinilor, pietrelor din sol, nivelarea pământului. (material lemnos, graămezi,crăci, etc.).

Suprafețele ce se vor planta sunt amplasate ca niste „ochiuri de regenerare” in cuprinsul arboretelor

actuale, in care specia principală gorun lipseste total sau are pondere foarte mica. Prin plantarea in acest mod se pot asigura condiții favorabile dezvoltării puieților de gorun și refacerea habitatelor naturale pe o suprafață mult mai mare decat cea pe care se efectuează plantarea – reprezentand arboretele din ansamblul zonei.

Lucrările de întreținere a plantatiei au ca scop asigurarea condițiilor pentru dezvoltarea puieților plantați, prin menținerea solului in condiții propice asigurării cerințelor de nutriție a puieților plantați și îndepărtarea concurenței acerbe pe care o reprezinta in aceste zone dezvoltarea speciilor de tei, carpen, jugastru, s.a.

Lucrarile de întretinere a plantatiei constau in:

- revizuirea puietilor;

- mobilizarea solului in jurul puietilor plantati;

- descopleșirea puietilor de speciile ierboase si lemnoase.

Lucrarile de intretinere se efectueaza in scopul asigurarii conditiilor de dezvoltare a puietilor plantati, in perioada de la instalarea culturii si pana la inchiderea starii de masiv. In zona studiata, cu deficit de precipitatii, intretinerea puietilor are ca scop principal mentinerea unei rezerve de apa in sol si lucrarea solului, pentru a asigura dezvoltarea puietilor.

După finalizarea proiectului, activitățile de control al regenerarilor si monitorizare a habitatului vor fi desfășurate în aceeași perioadă a anului de către personalul din cadrul structurii de administrare a Parcului Naţional, pana la asigurarea reusitei definitive a plantatiilor.

Realizarea lucrărilor de reconstrucție ecologică a 30 ha de pajisti de stepă (62C0\* Stepe ponto-sarmatice, si 40C0 Tufărișuri de foioase ponto-sarmatice) în Culmea Pricopanului din Parcul Național Munții Măcinului, pe baza Studiului de fundamentare a soluției tehnice pentru reconstrucția ecologică a habitatului de pajiște stepică.

Metoda aplicată: Avand în vedere complexitatea lucrării determinată de specificul geografic și al

tipurilor de habitate infestate de *Ailanthus Altissima* s-a ales o metodă ce combină mai multe operațiuni consecutive astfel:

ANUL 1:

- Două tratamente chimice consecutive la un interval determinat de apariția altor muguri neafectați de ierbicid (GLIFOSAT). Cele două tratamente se execută prin combinarea metodelor stropirii foliare și aplicarea ierbicidului pe coaja sub forma unui amestec de ierbicid cu un ulei horticol la care se poate

adăuga un pigment care să permită identificarea exemplarelor tratate. Pentru exemplarele cu grosime mai mare se va folosi metoda injectării ierbicidului în trunchi;

- Eliminarea mecanică din teren a exemplarelor uscate în urma aplicarii tratamentului chimic prin scoaterea mecanică finisată manual a rădacinilor, cu atenție asupra extragerii unui numar cat mai mare de drajoni;

- Eliberarea rapidă a terenului de resturile vegetale pentru eliminarea riscului de intrare in vegetație a drajonilor sau lastarilor;

- Lucrări de refacere a solului în urma excavărilor executate pentru scoaterea rădăcinilor și drajonilor;

ANUL 2:

- Evaluarea gradului de răsărire de plante noi din semințiș sau drajoni;

- Tratament chimic aplicat prin stropire;

- Eliminarea din teren a plantelor tinere și a drajonilor;

- Debarasarea terenului de resturile vegetale recoltate;

ANUL 3, 4

- Monitorizarea anuală a suprafețelor pe care s-a executat operațiunea de eliminare a speciei *Ailanthus Altissima* și eliminarea mecanică a plantelor răsărite din semințe sau drajoni.

* Alimentarea cu apă: Nu este cazul ;
* Canalizarea apelor uzate menajere: Nu este cazul;
* Energie electrica: Nu este cazul;
* Energie termica: Nu este cazul.

**Condiţiile de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfaşurare a lucrărilor) asupra habitatelor şi speciilor de floră şi faună aflate în imediata vecinătate a amplasamentului proiectului, se vor lua de către beneficiar si antreprenorul general urmatoarele măsuri :

* Realizarea lucrărilor doar pe amplasamentul unităților amenajistice vizate de reconstrucția ecologică , fără a afecta vecinătăţile;
* Planificarea lucrărilor de reconstructive ecologică în afara perioadelor de cuibărire pentru speciile protejate din ROSPA0073 Măcin- Niculiţel, respectiv: **10 martie - 10 aprilie** pentru protejarea speciilor *Buteo ruffinus* (Şorecarul mare), *Bubo bubo* (Buha), *Falco cherrug* (Şoim Dunărean) şi **25 aprilie – 20 mai** pentru protejarea speciilor *Aquila pomarina* (Acvila ţipătoare mică), *Hieraaetus pennatus* (Acvila porumbaca), *Accipiter brevipes* (Uliul cu picioare scurte), *Circaetus gallicus* (Şerpar);
* Supravegherea lucrărilor in permanenţă de catre personal specializat;
* Reducerea pe cât posibil a perioadei de execuţie a lucrărilor de implementare;
* Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Lucrările nu vor genera zgomote sau vibraţii care să deranjeze speciile pentru care au fost desemnate ariile protejate ROSPA0073 Măcin-Niculiţel şi ROSCI0123 Munții Măcinului, de aceea utilajele utilizate trebuie să aibă inspecţia tehnică la zi;
* Nu se vor folosi echipamente mari care sa genereze zgomote si vibraţii;
* Pentru eventuale situaţii de poluări accidentale cu combustibil şi uleiuri de la utilajele utilizate la reabilitare, antreprenorul va avea în vedere să existe dotare cu substanţe absorbante care să poată fi utilizate eficient în astfel de situaţii;
* Pentru depozitarea materialelor, prin grija antreprenorului se vor lua toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol;
* Pe tot parcursul execuţiei se vor lua, prin grija antreprenorului general, toate măsurile legate de protejarea biodiversităţii, solului, subsolului, faunei si vegetaţiei din imediata vecinătate a amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .
* Având în vedere că amplasamentul se află în arii protejate, se va avea în vedere ca programul de lucru să se desfăşoare până la ora 18,00 astfel încât fauna şi avifauna din imediata vecinătate a amplasamentului să aibă timpul de odihnă,neperturbat de prezenţa umană şi de zgomotul produs de utilaje;
* Organizarea de şantier se va amplasa pe terenul pus la dispoziţie de beneficiar, în afara ariilor naturale protejate sau pe terenuri deja afectate de lucrări silvice, şi se va împrejmui.. Organizarea de şantier va fi prevăzută cu toalete ecologice.
* După finalizarea lucrărilor de modernizare toate suprafeţele (învelişul vegetal) afectate temporar de lucrări vor fi readuse la starea iniţială de utilizare.
* Se interzic următoarele:
* Orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;
* Perturbarea intenţionată în cursul perioadei de hrănire, reproducre, de creştere, de hibernare şi de migraţie;
* Deteriorarea şi/sau culegerea cuiburilor şi /sau ouălor (chiar dacă sunt goale);
* Deteriorarea şi/sau distrugerea locurilor de reproducere sau odihnă;
* Recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului biologic;
* Deţinerea, transportul, comerţul sau schimburile în orice scop ale exemplarelor luate din natură, în oricare dintre stadiile ciclului lor biologic.

Se vor respecta prevederile legislaţiei de protecţie a mediului în vigoare .

Pentru depunerea și implementarea proiectului titularul a obținut aprobarea Consiliului Științific al Parcului Național Munții Măcinului prin Hotărârea nr. 55 /26 iunie 2018.

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

 **Chim. Mirela Aurelia RAICU**

**Şef Serviciu CFM, Ing.Elena MICU**

Intocmit, Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**